CELEX: 32020R0516
Language: da
Date: 2020-04-03 00:00:00
Title: Kommissionens gennemførelsesforordning (EU) 2020/516 af 3. april 2020 om tarifering af visse varer i den kombinerede nomenklatur

14.4.2020   
               
               
                  DA
               
               
                  Den Europæiske Unions Tidende
               
               
                  L 114/1
               
            
         KOMMISSIONENS GENNEMFØRELSESFORORDNING (EU) 2020/516
         af 3. april 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 3. april 2020.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Et tomt rør af zirconiumlegering, som er åbent i begge ender og har en længde på ca. 4 m og en vægt på ca. 0,5 kg.
                        Røret er konstrueret til at blive fyldt med nukleart brændsel, svejset, samlet og forseglet og således at kunne blive anvendt som beholder til uranpiller i et brændselselement.
                     
                     
                        8109 90 00 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3, 5 og 6 til afsnit XV og teksten til KN-kode 8109 og 8109 90 00 .
                        I betragtning af varens objektive karakteristika og egenskaber svarer den til ordlyden af pos. 8109, som omfatter varer af zirconiumlegeringer, der f.eks. anvendes til fremstilling af indkapslinger til nukleare brændselselementer og af metalkonstruktioner til nukleare anlæg (se også forklarende bemærkninger til HS, pos. 8109).
                        Røret skal stadig gennemgå forskellige processer, før det forarbejdes til bestemte identificerbare varer. Derfor er varens objektive kendetegn ved frembydelse for toldmyndighederne ikke de samme som brændselselementer til atomreaktorer under pos. 8401. Tarifering under pos. 8401 som ikke-bestrålede brændselselementer til atomreaktorer er derfor udelukket.
                        Varen skal derfor tariferes under KN-kode 8109 90 00  som andre varer af zirconium.